**การเลือกกำนันผู้ใหญ่บ้านโดยไม่ซื้อสิทธิขายเสียง**

**โดย นายเวียงชัย แก้วพินิจ นายอำเภอหนองหาน**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**๑. ความเป็นมา/สภาพปัญหา**

 ๑.๑ หมู่บ้านเป็นจุดสำคัญในการขับเคลื่อนการดำเนินการตามนโยบายของรัฐบาล และกลไกลสำคัญ ในการบริหารงานของหมู่บ้านคือผู้ใหญ่บ้าน และคณะกรรมการหมู่บ้าน (กม.)

 ๑.๒ อำเภอเป็นหน่วยงานที่มีหน้าที่ความรับผิดชอบในการจัดการเลือกตั้ง กำนัน ผู้ใหญ่บ้านให้เป็นไป ด้วยความเรียบร้อย บริสุทธิ์ยุติธรรม และในการเลือกตั้งกำนัน ผู้ใหญ่บ้าน จะมีการเลือกตั้งที่ไม่สุจริตยุติธรรม มีการซื้อสิทธิขายเสียง ก่อให้เกิดความแตกแยกภายในหมู่บ้าน และได้ กำนัน ผู้ใหญ่บ้าน ที่ไม่ได้รับการยอมรับ และศรัทธาจากประชาชน ทำให้ไม่สามารถบริหารจัดการในหมู่บ้านได้

 ๑.๓ กรมการปกครอง เป็นส่วนราชการที่มีหน้าที่ในการส่งเสริมการปกครองตามระบอบประชาธิปไตย อันมีพระมหากษัตริย์ทรงเป็นประมุข และปัญหาสำคัญในการปฏิรูปการปกครองตามระบอบประชาธิปไตยคือการ ซื้อสิทธิขายเสียง ในการเลือกตั้งทุกระดับ จึงสมควรอย่างยิ่งที่กรมการปกครองจะเร่งดำเนินการจัดการเลือกตั้งกำนัน ผู้ใหญ่บ้าน ให้เป็นไปด้วยความสุจริต ไม่มีการซื้อสิทธิขายเสียง เพื่อเป็นแบบอย่างในการเลือกตั้ง อื่นๆ

**๒. แนวทางปฏิบัติ/การแก้ไขปัญหา**

 ๒.๑ การประชุมชี้แจงแก่ประชาชนในหมู่บ้านให้เข้าใจและเห็นความสำคัญของผู้ที่จะมาเป็นผู้ใหญ่บ้าน และร่วมกันส่งเสริมคนดีได้เข้ามาเป็นผู้นำหมู่บ้าน

 ๒.๒ ให้ความสำคัญของสิทธิและอำนาจของประชาชนที่สามารถใช้สิทธิถอดถอนผู้ใหญ่บ้านได้

 ๒.๓ การจัดทำกฎกติกาข้อตกลง พันธะสัญญา การสาบานตนต่อสิ่งศักดิ์สิทธ์ในหมู่บ้านทั้งผู้สมัคร และ ผู้ที่มีสิทธิเลือกตั้ง ที่จะร่วมกันไม่ซื้อสิทธิขายเสียงในการเลือกตั้ง

 ๒.๔ การจัดตั้งประชาชนในหมู่บ้านเป็นคณะทำงานในการควบคุมตรวจตรา สอดส่องไม่ให้มีการซื้อสิทธิขายเสียงในการเลือกตั้ง

 ๒.๕ การจัดกิจการเดินรณรงค์ การประชาสัมพันธ์ทางหอกระจายข่าวเสียงตามสายและอื่นๆเพื่อสร้างกระแส และพลังมวลชนในการต่อต้านการซื้อสิทธิขายเสียงในการเลือกตั้ง

 ๒.๖ การจัดตั้งศูนย์รับแจ้งเบาะแสในการซื้อสิทธิขายเสียงในการเลือกตั้งขึ้นในหมู่บ้านที่มีการเลือกตั้ง

 ๒.๗ การขอความร่วมมือจากทางวัดและคณะสงฆ์ในการพัฒนาจิตใจและร่วมดำเนินการต่อต้าน การซื้อสิทธิขายเสียง

- ๒ -

 ๒.๘ ในห้วงก่อนวันเลือกตั้ง จะจัดตั้งจุดตรวจบริเวณหน้าบ้านผู้สมัครรับเลือกตั้ง และบริเวณจุดที่สำคัญเพื่อป้องกันและปราบปรามไม่ให้มีการซื้อสิทธ์ขายเสียง

 ๒.๙ การขอความร่วมมือจากกำนัน ผู้ใหญ่บ้าน ผู้ช่วยผู้ใหญ่บ้าน ในตำบลที่มีการเลือกตั้งผู้ใหญ่บ้าน ได้ร่วมดำเนินการกำกับดูแลไม่ให้มีการซื้อสิทธิขายเสียง

 ๒.๑๐ มอบหมายให้เจ้าหน้าที่ตำรวจได้สืบสวนและดำเนินการทางกฎหมายกับผู้ที่มีพฤติการณ์ในการ ซื้อสิทธิขายเสียง

**๓. สรุปวิธีการทำงานที่นำไปสู่วิธีการที่เป็นเลิศ (Best Practice)**

 ๓.๑ การสร้างเสริมความเข้าใจให้แก่ประชาชนและผู้มีส่วนเกี่ยวข้องได้เห็นความสำคัญและความจำเป็นที่จะต้องร่วมแก้ไขปัญหาการซื้อสิทธิขายเสียงในการเลือกตั้ง

 ๓.๒ การสร้างกระบวนการ การทำงานร่วมกันของฝ่ายปกครอง เจ้าหน้าที่ตำรวจ และชมรมกำนัน ผู้ใหญ่บ้านของอำเภอ

 ๓.๓ การสร้างกฎกติกา ข้อตกลง และการจัดกิจกรรมสาบานตนของประชาชนและผู้สมัครที่จะไม่ให้ มีการซื้อสิทธิขายเสียงในการเลือกตั้ง

 ๓.๔ การตั้งจุดตรวจในหมู่บ้าน และการควบคุมบังคับใช้กฎหมายในช่วงก่อนวันเลือกตั้ง

 ๓.๕ การดำเนินการร่วมกับชมรมกำนันผู้ใหญ่บ้านอำเภอ โดยกำนัน ผู้ใหญ่บ้านทุกคนไม่มีใครต้องการจ่ายเงินเป็นค่าซื้อสิทธิในการเลือกตั้ง

**๔. ปัจจัยที่นำไปสู่ความสำเร็จ (Key Success Factors)**

 ๔.๑ การประกาศเป็นวาระของอำเภอ ที่จะร่วมกันจัดการเลือกตั้ง กำนัน ผู้ใหญ่บ้าน โดยไม่ให้มีการ ซื้อสิทธิขายเสียง

 ๔.๒ นายอำเภอจะต้องให้ความสำคัญและดำเนินการด้วยตนเองในทุกกระบวนการ

 ๔.๓ การสร้างภาคีเครือข่ายและพลังดำเนินการร่วมกับชมรมกำนันผู้ใหญ่บ้านของอำเภอ

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*